На нарадзе падкрэслівалася: найважнейшы вектар работы – прафілактыка злачынстваў і правапарушэнняў. У прыватнасці, дзейсным яе метадам начальнік РАУС лічыць адпрацоўку населеных пунктаў. Па асобных напрамках дзейнасці не пашкодзіць дабавіць службовых высілкаў. У прыватнасці, міліцыі грамадскай бяспекі належыць больш актыўна выступаць супраць праяў п’янства і алкагалізму, незаконнага абароту спіртаўтрымліваючых рэчываў, сямейнага недабрабыту, адгарадзіць ад злачынных замахаў пажылых людзей, настойліва скіроўваць на шлях праведны раней судзімых грамадзян. Патрабуюць асобай увагі пытанні захаванасці маёмасці грамадзян. Перад крымінальным блокам пастаўлена задача павысіць эфектыўнасць барацьбы з карупцыяй і ў сферы незаконнага абароту наркотыкаў, якасць раскрыцця злачынстваў.